Gauvain Sers

Gauvain Sers (Limòtges, lo 30 d'octobre de 1989) es un cantaire de Lemosin (Occitània) de lenga francesa.

 Biografia 

Nascut à Limòtges, Gauvain Sers a passat son enfància a Dun (en francés : Dun-le-Palestel) dins la Marcha. A seguit corses de composicion musicala e d'escritura a París.

A partir del mes d'octobre de 2016, assegurèt la primièra partida dels concèrts del Phénix Tour del cantaire francés Renaud. Te comença de cantar en cap d'aficha au Café de la Danse de París lo 24 de març e lo 29 d'abril de 2017.

Son primièr album, Pourvu, sortit lo 9 de junh de 2017, es une capitada de las bèlas : es d'ara enlà certificat disc de platina. Te conteng las cançons Pourvu, Hénin-Beaumont, Mon fils est parti au djihad, Dans mes poches e Entre République et Nation. Aital, fa son primièr Olympia lo 22 de març de 2018.

Au mes de decembre de 2018, te sortís una cançon que va devenir culta : Les oubliés (los oblidats). Cançon engatjada, critica dubèrta d'una politica governamentala francesa pro-parisenca, lo tèxte se fa lo resson del malèstre ambient de la ruralitat (On est les oubliés, les trop loin de Paris, sèm los oblidats, los tròp luènh de París). Aital, es una cançon represa a l'encòp dins las manifestacions dels Corsets Jauneshttps://www.francetvinfo.fr/culture/musique/chanson-francaise/les-oublies-comment-la-chanson-de-gauvain-sers-est-devenue-un-hymne-des-gilets-jaunes-et-des-invisibles_3615133.html, e mai dempuèi dins las manifestacions sindicalas. Lo segond album, logicament titolat Les Oubliés, te sortís lo 29 de març de 2019. El tanben es certificat disc de platina. 

En 2021, te sortís un tresen album, Ta place dans ce monde.https://www.ouest-france.fr/pays-de-la-loire/sable-sur-sarthe-72300/sable-sur-sarthe-gauvain-sers-a-pop-au-parc-l-important-c-est-d-etre-sincere-fa5df844-f61c-11ec-a03e-51f434c96a40

Discografia
 2017: Pourvu
 2019: Les Oubliés
 2021: Ta place dans ce monde

 Referéncias 

Categoria:grops e cantaires d'Occitània
Categoria:cantaire francés
Categoria:Naissença en 1989
Categoria:Cantaira e cantaire dels ans 2000